У Вікіпедыі ёсць артыкулы пра іншых асоб з прозвішчам Барысаў.

**Дзмітрый Барысаў** (нар. 8 студзеня 1995) — беларускі футбаліст, паўабаронца клуба «Мёры».

Клубная кар’ера
---------------

Дарослую кар’еру пачаў у складзе наваполацкага «Нафтана», дзе выступаў за дубль. Перад сезонам 2016 стаў трэніравацца разам з асноўнай камандай навапалачан. У Вышэйшай лізе дэбютаваў 10 красавіка 2016 года, выйшаўшы на замену другім тайме матча супраць мазырскай «Славіі» (0:1). Неўзабаве замацаваўся ў якасці асноўнага цэнтральнага абаронцы «Нафтана».

Па заканчэнні сезона цікавасць да абаронцы сталі праяўляць клубы расійскай ФНЛ, аднак у снежні 2016 года Барысаў падпісаў трохгадовы кантракт з брэсцкім «Дынама». Не здолеў замацавацца ў аснове «Дынама», выступаў пераважна за дубль, а ў чэрвені 2017 года атрымаў траўму і выбыў да канца сезона. У сезоне 2018 зноў пераважна выступаў за дубль, толькі ў двух апошніх матчах сезона згуляў па 90 хвілін у асноўнай камандзе.

У студзені 2019 года пасля прагляду стаў іграком гродзенскага «Нёмана». Згуляў за асноўную каманду гродзенцаў у першых двух матчах сезона, пасля чаго стаў выступаць толькі за дубль. У ліпені 2019 года па пагадненні бакоў пакінуў гродзенскі клуб і неўзабаве вярнуўся ў «Нафтан». Замацаваўся ў аснове наваполацкай каманды, гуляў пераважна ў стартавым складзе.

У сакавіку 2022 года перайшоў у «Смаргонь», дзе замацаваўся ў аснове і дапамог камандзе вярнуцца ў Вышэйшую лігу. У лютым 2023 года пакінуў смаргонскі клуб.

Сезон 2023 пачаў у складзе «Мёраў» у Другой лізе.

Міжнародная кар’ера
-------------------

У маі 2016 года быў упершыню выкліканы ў моладзевую зборную Беларусі, дзе дэбютаваў 1 чэрвеня ў таварыскім матчы супраць Македоніі (1:1). Усяго за моладзевую зборную правёў 5 матчаў — ва ўсіх матчах праводзіў на полі 90 хвілін на пазіцыі цэнтральнага абаронцы.

Дасягненні
----------

* Беларусь Уладальнік Кубка Беларусі (2): 2017, 2018
* Беларусь Уладальнік Суперкубка Беларусі: 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | Нафтан | Беларусь | 6 | 0 |
| 2014 | дубль | Нафтан | Беларусь | 28 | 1 |
| 2015 | дубль | Нафтан | Беларусь | 22 | 1 |
| 2016 | Д1 | Нафтан | Беларусь | 20 | 4 |
| 2017 | Д1 | Дынама | Беларусь | 3 | 0 |
| 2018 | Д1 | Дынама | Беларусь | 2 | 1 |
| 2019 (1) | Д1 | Нёман | Беларусь | 2 | 0 |
| 2019 (2) | Д2 | Нафтан | Беларусь | 12 | 1 |
| 2020 | Д2 | Нафтан | Беларусь | 18 | 1 |
| 2021 | Д2 | Нафтан | Беларусь | 23 | 1 |
| 2022 | Д2 | Смаргонь | Беларусь | 18 | 3 |
|

Зноскі
------

1. ↑  Dmitri Borisov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Игравший за "Нафтан" Дмитрий Борисов стал футболистом брестского "Динамо"
4. ↑  "Неман" объявил о подписании контракта с Дмитрием Борисовым
5. ↑  "Неман" подписал Дударя и расстался с Борисовым
6. ↑  Ряды "Нафтана" пополнили Борисов и Тихомиров
7. ↑  Дмитрий Борисов перешел из "Нафтана" в "Сморгонь"
8. ↑  Футбол. Дмитрий Борисов покинул "Сморгонь" (руск.)(недаступная спасылка). *pressball.by* (17 лютага 2023). Архівавана з першакрыніцы 17 лютага 2023. Праверана 17 лютага 2023.
9. ↑  U-21. Лисакович, Корзун, Савицкий и еще 15 игроков "молодежки" вызваны на товарищеский матч против Македонии

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |